lv lv ru lv eo lv lv lv lv lv lv pl fi ceb lv lv lv eu lv lv lv lv lv lv lv lv lv lv lv lv lt sl hbs_lat sl fr lv lv lv lv uz en lv lv lv lv lv lv lv lv lv lv pl en en lv lv gl lv lv en lv lv lv lv lv en lv lv lv lv lv lv ca lv lv
Apmācību semināri projektu veidlapu aizpildīšanā
Tūrisma attīstība no tradīcijām līdz mūsdienīgam biznesam
Zirgu izmantošanas iespējas šodien un rīt. EQUUS
Karjeras izglītība – atbildība par savu un valsts nākotni
Upju un ezeru potenciāla izmantošana rekreācijai un uzņēmējdarbībai
Senie amati- no tradīcijām līdz mūsdienām
Apkārt Rīgai – vienots tūrisma piedāvājums
Gribu kļūt par biedru
Meistarklašu darbnīca „Tradicionālā Moldāvu virtuve”
Projekta Nr. 18-00-A019.333-000012 „Tūrisma attīstība. No tradīcijām līdz mūsdienīgam biznesam” ietvaros no 2019.gada 27. līdz 30.augustam kopā ar Santu Kreišmani (viesu mājas „Klintis” vadītāju) apmeklējām Moldovu, lai pieredzes apmaiņā vairāk iepazītu moldāvu kulināro mantojumu – „Tradicionālā Moldāvu virtuve”. Moldovā, kur visas dienas bija karstas, + 33 grādi, mūs sagaidīja projekta sadarbības partneri – vietējās rīcības grupas „Serpentina Nistrului” vadītāja un Telitas ciema pārvaldes vadītājs.
Šajā braucienā ne tikai iepazinām Moldovas iedzīvotājus, tradīcijas un viesmīlību, bet ieguvām arī jaunus draugus no citām Latvijas sadarbības partneru teritorijām – biedrības Ropažu Garkalnes partnerības teritorijas, Saldus rajona attīstības biedrības teritorijas un Liepājas rajona partnerības teritorijas. Kopā no Latvijas uz Moldovu devāmies 10 darboties gribošas, varošas un enerģiskas sievietes – konditores, maizes cepējas, lietpratējas bišu produkcijas ražošanā, siera sējēja un mēs ar Santu no Gulbenes novada, kurām ikdiena saistās ar ēdināšanu.
Moldovā ieradāmies dienā, kad tur bija valsts neatkarības diena, kuras koncerta pasākumā piedalījāmies Telitas ciemā – mielojāmies ar jēra zupu un baudījām šīs tautas viesmīlību. Garajos pārbraucienos Moldovā, laiku īsinājām savstarpējās sarunās par savu darbību, par veiksmēm, idejām un dalījāmies ar savu pieredzi.
Nākamā diena bija gara un piesātināta. Rīta pusē piedalījāmies meistarklasē, kur vietējās saimnieces demonstrēja aukstā pīrāga gatavošanu. Visos svētkos un godos moldāvu mājās tiek gatavots šis gardums.
Kamēr pīrāgs gatavojās un atdzisa, devāmies ekskursijā pa ciemu un iepazināmies ar moldāvu ikdienu. Apmeklēta tika arī vietējā bitenieka saimniecība un viņa bišu drava. Vakarpusē ceļš veda uz Gura Bicului ciemu, kur ciema vadītājas pavadībā gatavojām marinētu papriku konservos, iepazināmies ar vietējo jauno piena lopkopības uzņēmēju un biezpiena ražotni, mielojāmies ar moldāvu sautējumu un grilētiem baklažāniem.
Trešajā dienā iepazināmies ar moldāvu tradīcijām Varnitas ciemā. Tur piedalījāmies tradicionālās moldāvu kāzās – ar dziesmām, dejām un ēdieniem. Meistarklasē gatavojām viņu tradicionālos „golubcus”, pie mums pazīstamos kāpostu tīteņus, vīnogu lapās.
Nākamajā dienā apskatījām saimniecību, kurā tiek audzētas kazas un degustējām kazas sieru. Mūsu ceļš aizveda arī uz vīnogu laukiem pie ogu audzētāja, kur uzklausījām viņa pieredzes stāstu vīnogu audzēšanā un pārstrādē.
Pēdējā meistarklase bija Speia ciemā, saldumu gatavošanā. Kafejnīcas saimniece nodemonstrēja, kā pagatavot tradicionālos moldāvu saldumus, kuru gatavošana notiek visos svētkos.
Pieredzes apmaiņa veicināja Moldovas tūrisma potenciāla apzināšanu un deva iespēju iepazīties ar Moldovas virtuvi.
Rakstu sagatavoja – Dace Ramka-Boka
Pieņemti lēmumi par 10.kārtas projektu iesniegumiem
Biedrība “Ropažu Garkalnes partnerība” ir izvērtējusi un pieņēmusi lēmumu par LAP pasākuma “Atbalsts LEADER vietējai attīstībai (sabiedrības virzīta vietējā attīstība)” 19.2. apakšpasākuma... Lasīt vairāk
“Mājas kafejnīcu dienas” šogad apmeklētājus gaidīs 13. un 14.augustā
Ar saukli “Piena upes ķīseļa krastos” – arī šogad ar šādu saukli startē Mājas kafejnīcu dienas Ropažu un Salaspils novados. 14... Lasīt vairāk
Pie Langstiņu ezera atklāj aktīvās atpūtas inventāra nomas punktu
Jūlija sākumā, pie Langstiņu ezera svinīgi tika atklāts aktīvās atpūtas inventāra nomas punkts. Projekts tapis sadarbībā ar Lauku atbalsta dienestu, Ropažu-Garkalnes... Lasīt vairāk
Tapis pētījums par Lielās Juglas dambi
Sadarbībā ar partnerību “Laukiem Jūrai”, biedrību “Par Lielo Juglu” un SIA “Saldūdens risinājumi”, tapis pētījums “Dambja uz Lielās Juglas upes pie... Lasīt vairāk
Stadiona iela 3, Ropaži (Ūdenstornis)
Sestdienās, Svētdienās – Brīvs
Lai saņemtu biedrības jaunumus, lūdzu, norādiet savu e-pasta adresi un vārdu, uzvārdu zemāk norādītajos laukos.
ROPAŽU GARKALNES PARTNERĪBA © 2022